पत्नी की गला काटकर हत्या की और बेटी को लेकर फरार
जयपुर| चंबलपावर हाउस के पीछे ब्रज कॉलोनी में एक व्यक्ति प|ी की धारदार हथियार से गला काटकर हत्या करने के बाद बेटी को लेकर भाग गया। सूचना पर सोढ़ाला पुलिस मौके पर पहुंची और कूचबिहार बंगाल निवासी (30) वर्षीय शरबती बर्मन के शव को पोस्टमार्टम के लिए एसएमएस हॉस्पिटल ले आई। शव 2 दिन पुराना है। पुलिस ने बताया सरबनी पति सजल के साथ 2 माह से किराये पर रह रही थी और आसपास घरों में काम करने जाती थी। दो दिन से वह काम पर नहीं आई तो कुछ लोग गुरुवार सुबह 8 बजे उसके घर गए, लेकिन वहां ताला लगा था और एक खिड़की खुली थी। लोगों ने अंदर देखा तो शरबती का शव चादर में लिपटा था। उन्होंने पुलिस को सूचना दी। एफएसएल टीम ने साक्ष्य जुटाए। आसपास के लोगों ने बताया कि शरबती के घर पर दो दिन से ताला लगा है। सजल को पकड़ने के लिए पुलिस टीम वेस्ट बंगाल भेजी गई है।
hin_Deva hin_Deva